recursal/SuperWikiNEXT-32B huggingface dataset:
*Վիքիպեդիայում կան հոդվածներ Հայրապետյան ազգանունով այլ մարդկանց մասին։*

**Աշոտ Մկրտչի Հայրապետյան** (հոկտեմբերի 23, 1907(1907-10-23), Թիֆլիս, Ռուսական կայսրություն - հոկտեմբերի 28, 1977(1977-10-28), Երևան, Հայկական ԽՍՀ, ԽՍՀՄ), հայ թատերագետ, ԽՍՀՄ գրողների միության անդամ 1934 թվականից։ ԽՄԿԿ անդամ 1939 թվականից։

Կենսագրություն
--------------

Ծնվել է Թիֆլիսում։ 1925 թվականին ավարտել է տեղի 76-րդ դպրոցը, 1938 թվականին Թիֆլիսի համալսարանի բանասիրական ֆակուլտետը, 1939 թվականին՝ նույն համալսարանի պատմության ֆակուլտետը (հեռակա)։ 1925-1928 թվականներին ուսուցչություն է արել Գորիսի շրջանի Խնձորեսկ և Քարաշեն գյուղերում։ 1928-1938 թվականներին եղել է Թիֆլիսի 93-րդ դպրոցի տնօրենը։ Մասնակցել է Հայրենական մեծ պատերազմին։ 1930-1960 թվականներին մանկավարժական աշխատանքին զուգընթաց աշխատել է Թբիլիսիի «Պրոլետար», հետագայում՝ «Սովետական Վրաստան» թերթի խմբագրությունում որպես բաժնի վարիչ, պատասխանատու քարտուղար և խմբագրի տեղակալ։ 1960-1964 թվականներին եղել է ՀԽՍՀ Հոկտեմբերյան հեղափոխության և սոցշինարարության պետական կենտրոնական արխիվի պետ, ապա «Բանբեր Հայաստանի արխիվների» հանդեսի պատասխանատու քարտուղարը, 1966-1975 թվականներին՝ «Սովետական գրականություն» ամսագրի պատասխանատու քարտուղարը։ Ա. Հայրապետյանի առաջին բանաստեղծությունը լույս է տեսել 1923 թվականին, «Կարմիր ծիլեր» ամսագրում։ Մահացել է Երևանում։

Ա. Հայրապետյանի երկերի մատենագրությունը
---------------------------------------

* Հայրենասիրության թեման հայ գրականության մեջ V-XX դարերում, Ջաուջիկաու, 1944, 64 էջ։
* Ծերուն Թորգոմյան, գրական գործունեության 40-ամյակի առթիվ, Թբիլիսի, Սախելգամի, 1956։
* Գրական և թատերական դեմքեր, Թբիլիսի, «Սաբճոթա Սաքարթվելո», 1958, 120 էջ։
* Իսահակ Ալիխանյան։ Մամուլի և հուշագրերի գնահատմամբ, Երևան, Հայկական թատերական ընկերություն, 1958, 112 էջ։
* Փառապանծ ուղի (Թբիլիսիի պետական հայկական թատրոնի 100-ամյակի առթիվ), Թբիլիսի, «Սաբճոթա Սաքարթվելո», 1958, 152 էջ։

Ծանոթագրություններ
------------------

1. ↑  *Գրական տեղեկատու*. Երևան: «Սովետական գրող». 1986. էջ էջ 278-279.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | ՀԳՀԳ: 10620 |

 |
**Շեյն Դաուսոն** (անգլ.՝ *Shane Dawson*, հուլիսի 19, 1988(1988-07-19), Լոնգ Բիչ, Կալիֆոռնիա), ՅուԹյուբի հայտնի բլոգեր, դերասան, կատակերգու։

Կենսագրություն
--------------

Դաուսոնը հայտնի է դարձել հայտնի աստղերի իր վիդեոպարոդիաների շնորհիվ։ ՅուԹյուբում իր ալիքի հետևորդների քանակի հաշվով զբաղեցնում է 36-րդ հորիզոնականը (6,5 միլիոն) այդ վիդեոծառայության ամբողջ գոյության ընթացքում։ Հետո Դաուսոնը ՅուԹյուբում ստեղծեց ևս 2 ալիք՝ կատակերգական սքեչերի ալիք, որտեղ նա IPhone-ով նկարահանված վիդեոներ է ավելացնում։

Վերջերս իր վիդեոբլոգում Շեյնը հայտարարեց, որ պատրաստվում է նկարահանել շոուի առաջին թողարկումը, որը կթողարկվի ԱՄՆ-ի ալիքներից մեկով։

2015 թվականի հուլիսի 7-ին Շեյնն իր վիդեոբլոգում խոստովանեց, որ բիսեքսուալ է։

Առաջին քայլեր
-------------

Դաուսոնի գործունեությունն սկսվել է միջնակարգ դպրոցում, դեռևս այն ժամանակ, նա մի քանի ընկերների հետ տնային աշխատանքները հանձնում էին ոչ թե գրավոր, այլ՝ վիդեոյի ձևով։ Ուսուցիչները, որոնք շատ էին հավանել այդ վիդեոները, հաճախ խնդրում էին վիդեոների պատճենները։ ՅուԹյուբում Դաուսոնի առաջին վիդեոները նրա տնային առաջադրանքներն էին, որոնք նա հանձնում էր դպրոցում։

2010 թվականին «Ֆորբս» ամսագիրը Շեյնին ինտերնետ-հայտնիների մեջ տվեց 25-րդ տեղը։ Ինչպես նաև նա մասնակցել է ամերիկյան Attack of thе Show հեռուստահաղորդմանը։

Մրցանակներ
----------

2010 թվականին Շեյն Դաուսենը ներկայացվեց մի քանի տարբեր մրցանակների, որոնցից շատերը նա հաղթեց։ 2010 թվականի օգոստոսի 9-ին Դաուսենը հաղթեց Teen Choice Awards կինոփառատոնի ժամանակ՝ «լավագույն ինտերնետ-աստղ» անվանակարգում, սակայն այդ անվանակարգի մրցանակաբաշխությունը չէր մտնում այդ շոուի մեջ։ Հաջորդ օրը, իր վիդեոբլոգում Շեյնը ասել է, որ շոուն շատ լավ է անցել և որ «ուղղակի այդ անվանակարգում ներկայացված լինելը շատ մեծ պատիվ է նրա համար»։

| Տարեթիվ | Անվանակարգ | Մրցանակ | Արդյունք |
| --- | --- | --- | --- |
| **2010** | «Լավագույն վիդեոբլոգգեր» | The Streamy Awards | Հաղթանակ |
| «Լավագույն ինտերնետ-աստղ» | Teen Choice Awards | Հաղթանակ |
| **2011** | «Լավագույն ինտերնետ-աստղ» | Teen Choice Awards |  ? |

Ծանոթագրություններ
------------------

1. ↑
2. ↑  «Արխիվացված պատճենը». Արխիվացված է օրիգինալից 2013 թ․ հոկտեմբերի 16-ին. Վերցված է 2016 թ․ օգոստոսի 13-ին.
3. ↑

Արտաքին հղումներ
----------------

* Շեյն Դաուսոնի պաշտոնական կայքը  Արխիվացված 2010-11-02 Wayback Machine
* Շեյն Դաուսոնի  էջը Յություբ տեսահոսթինգում
* Շեյն Դաուսոնը Թվիթթերում(չաշխատող հղում)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Շեյն Դաուսոն» հոդվածին։ |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ (անգլ.) · ՏիկՏոկ · ՅուԹյուբ |
|  |
| Թեմատիկ կայքեր | AllMovie · AlloCiné · ČSFD · Internet Movie Database · ԿինոՊոիսկ · ԿինոՊոիսկ · MusicBrainz |
|  |
| Բառարաններ և հանրագիտարաններ | Notable Names Database |
|  |
| Չափորոշչային վերահսկողություն | ISNI: 0000000452079937 · LCCN: no2015106669 · VIAF: 317112449 · WorldCat VIAF: 317112449 |

 |
**«Բրոնքսյան պատմություն»** (անգլ.՝ *A Bronx Tale*), Ռոբերտ Դե Նիրոյի կողմից 1993 թ.-ին նկարահանված քրեական դրամա ժանրի գեղարվեստական ֆիլմ։

Ֆիլմը Դե Նիրոյի ռեժիսորական դեբյուտն է։ Ֆիլմի սցենարի հեղինակն է Չեզ Պալմինտերին, ով նաև հանդես է գալիս ֆիլմում և մարմնավորում առանցքային կերպարներից մեկին։

Սյուժե
------

Գործողությունները տեղի են ունենում Նյու Յորքի Բրոնքս թաղամասում` 1960-ական թվականներին։

Ֆիլմի գլխավոր հերոսն է Նյու Յորքի իտալական Բրոնքս թաղամասում ապրող դեռահաս Կալոջերոն, ում հայրը՝ Լոռենցոն (Դե Նիրո) աշխատում է որպես ավտոբուսի վարորդ և ստանում համեստ աշխատավարձ։ Մի անգամ փողոցում ընկերների հետ խաղալիս տեսնում է, թե ինչպես են բախվում երկու մեքենա, որոնց վարորդները սկսում են հարաբերությունները պարզել, սակայն նրանցից առավել բռնկունը սկսում է բեյսբոլի մականով ջարդուփշուր անել երկրորդի մեքենան։ Նույն պահին միջադեպին է խառնվում Բրոնքսի ամենամեծ հեղինակությունը՝ Սաննի Լոսպեչչիոն (Չեզ Պալմինտերի), ով ճարահատյալ գնդակահարում է հանդուգն վարորդին, իսկ մյուսին օգնում հեռանալու դեպքի վայրից։

Դեպքից հետո ոստիկանները թակում են Լոռենցոյի բնակարանի դուռը և խնդրում, որ երեխան հոր հետ իջնի բակ, ոստիկաններին օգնելու՝ ճանաչելու մարդասպանին։ Կալոջերոն հերթով զննում է շարքով կանգնած կասկածյալների դեմքերը և երբ տեսնում է Սանիին, ասում է, որ նա չէր մարդասպանը։ Այդ դեպքից հետո Սանիին երախտապարտորեն դառնում է Կալոջերոյի ամենամոտ ընկերը և գրեթե հայրը։ Սանին Կալոջերոյի համար մտածում է մի կարճ մականուն՝ **Սի**, որը դառնում է նրա նոր անունը թաղամասում, և բոլորն սկսում են նրան դիմել այդ կերպ, ինչն ընդհանրապես դուր չի գալիս Լոռենցոյին, ով առհասարակ դեմ էր որդու մերձեցմանը քրեական հեղինակության հետ և ժամանակ առ ժամանակ խնդիրներ էր ունենում թե՛ որդու հետ, ով գտնում էր, որ հայրը տքնաջան է աշխատում և էլի աղքատ մնում, և թե՛ Սանիի հետ, ով Սիին վերաբերվում էր հարազատ որդու և նման։

Մի առիթով Սիի ընկերները ցանկություն են հայտնում գնալ սևամորթների թաղամաս ու վառել այնտեղի խանութները և որոշում են Սիին տանել իրենց հետ։ ճանապարհին, սակայն, նրանց մեքենան կանգնեցնում է Սանին և Սիին դուրս հանում։ Երբ ավելի ուշ պարզվում է որ Սիի ընկերները սպանվել էին, Սին անմիջապես գնում է այդ թաղամաս. տեսնելով մանկության ընկերների՝ հրդեհից մոխրացած դիակները, ասում է սևամորթ ընկերուհուն, որ Սանին նրան դուրս հանելով մեքենայի միջից՝ փաստորեն փրկել է կյանքը։ Այդ մտքից ոգևորված նա վազում է դեպի Սանիի բարը՝ նրան համբուրելու և շնորհակալություն հայտնելու։ Սակայն մտնելով բար, նա ամբոխի խաժամուժում նկատում է մի վտանգավոր տղայի, ով նույն պահին էլ ատրճանակով մահացու կրակ է հասցնում Սանիին։ Հետագայում պարզվում է որ դա այն մարդու որդին էր, ում Սանին էր սպանել մի քանի տարի առաջ կատարված տխրահռչակ միջադեպի ժամանակ։

Ծանոթագրություններ
------------------

1. ↑  Lexicon of international films (գերմ.) — Zweitausendeins.
2. ↑  ČSFD (չեխերեն) — 2001.

Արտաքին հղումներ
----------------

* *Բրոնքսյան պատմության* վայրը Արխիվացված 2015-08-01 Wayback Machine

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |
|  |
| Բառարաններ և հանրագիտարաններ | Բրիտանիկա |

 |
*Վիքիպեդիայում կան հոդվածներ Հայրապետյան ազգանունով այլ մարդկանց մասին։*

**Հայկ Արշակի Հայրապետյան** (1928, մարտի 24, Կապան - 2003), հայ ռազմական պատմաբան, արձակագիր, գնդապետ։ Պատմական գիտությունների թեկնածու (1978), ռազմական գիտությունների դոկտոր (1990)։ ԽՍՀՄ լրագրողների միության անդամ (1966), ԽՍՀՄ գրողների միության անդամ (1976)։

Ռազմական պատրաստություն է ստացել Երևանի հատուկ հրետանային դպրոցում (1945), Թբիլիսիի լեռնահրետանային վարժարանում (1947), Մ. Վ. Ֆրունզեի անվան ռազմական ակադեմիայում (1961)։ 1962 թվականին ավարտել է ԵՊՀ ժուռնալիստիկայի ֆակուլտետը։

Ընտանիքը
--------

Կինը՝ Հայրապետյան Ռոզա Սարիբեկի (ծնվ. 1932 թ.), որդին՝ Աշոտը (ծնվ. 1952 թ.), ՌԴ ՆԳՆ գնդապետ է, ապրում և աշխատում է Մոսկվայում, որդին՝ Լևոնը (ծնվ. 1954 թ.) ՌԴ ՆԳՆ փոխգնդապետ է, ապրում և աշխատում է Մոսկվայում։

Մատենագիտություն
----------------

### Գրքեր

### Մամուլ

* Առասպելական Գայը։ «Գարուն», 1967, № 2, էջ 77-82։
* Առաջին տեղեկությունը հերոսի մասին։ «Գարուն», 1967, № 3, էջ 13-14։ Արտյուշա Օհանջանյանի մասին։
* Սուր և ջութակ։ «Գարուն», 1967, № 4, էջ 16-32, № 5, էջ 14-35։ Գրիգոր Խախանյանի մասին։ Թարգմ.՝ Գրիգոր Ֆերեշեթյան։

Ծանոթագրություններ
------------------

1. ↑  Айрапетян Гайк Аршакович
**«Մի պտղունց պղպեղ»** (հուն․՝ Πολίτικη Κουζίνα), 2003 թվականի հունական դրամա ֆիլմ։

Սյուժե
------

Գլխավոր հերոսի՝ Ֆանիսի պապը Ստամբուլի կրպակներից մեկում համեմունքներ է վաճառում։ Նա 7 տարեկան Ֆանիսին է փոխանցում իր գիտելիքները և սերը խոհարարության նկատմամբ։ Ֆանիսը սիրում է Սայմեին, ում համար նա տարբեր ճաշատեսակներ է պատրաստում։

1964 թվականին թուրքական կառավարությունը որոշում է ընդունում արտաքսել Հունաստանի բոլոր քաղաքացիներին։ Ֆանիսի ընտանիքը Աթենքը է գնում, իսկ պապը, ով Թուրքիայի քաղաքացի է, մնում է։

Ֆանիսը մեծ դժվարությամբ է սովորում Հունաստանում ապրելուն։ Պապը և Սայմեն խոստանում են, որ հետո կայցելեն Ֆանիսին և դրանով ոգեշնչված նա սկսում է շատ ժամանակ անցկացնել խոհանոցում։ Դա նրա ծնողներին և ուսուցչուհուն անհանգստություն է պատճառում և Ֆանիսին արգելում են որևէ բան պատրաստել։ Սակայն նա շարունակում է ծնողներից թաքուն դա անել, ինչպես նաև օգնում է ուրիշներին խոհարարական խորհուրդներով։ Ֆանիսին նաև որոշ խնդիրներ է ունենում հարկավոր հայրենասիրության պակասի պատճառով։

Ֆանիսը աստղաֆիզիկոս է դառնում և դասախոսում է համալսարանում։ Նա երբեք չի հանդիպել պապին։

Պապը հիվանդանոց է պառկում։ Ֆանիսը մահացող պապին տեսնելու համար Ստամբուլ է մեկնում, որտեղ նա հանդիպում է արդեն ամուսնացած Սայմերին։

Ծանոթագրություններ
------------------

1. 1 2
2. 1 2 3
3. 1 2 3  Πολίτικη Κουζίνα (հուն.) — 2003.
4. 1 2 3  *Cakarel E.* MUBI — 2007.
5. ↑  Internet Movie Database — 1990.
6. 1 2 3 4 5 6 7 8
7. 1 2 3 4

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Metacritic |

 |
**Քուինսի Ֆաուս** (անգլ.՝ Quincy Fouse, օգոստոսի 26, 1997(1997-08-26), Ջեքսոնվիլ, Ֆլորիդա, ԱՄՆ), ամերիկացի դերասան, ռեփեր և հեղինակ-կատարող։ Առավել հայտնի է «Վամպիրի օրագրերը» և «Առաջնածինները» հեռուստասերիալի սփին օֆում՝ «Ժառանգություն» հեռուստասերիալում կատարած Միլթոն Գրիզլիի դերով։ Դերակատարում է ունեցել նաև «Գոլդբերգները» սիթ–քոթմում (2016-2018) և «Լոգան» սուպերհերոսային ֆիլմում (2017)։

Կենսագրություն
--------------

Ծնվել է 1997 թվականի օգոստոսի 26-ին Ֆլորիդա քաղաքում։ Տինիշա ԼաՇայե ՄաքՆիլ և Ռոբերտ Քլարկների առաջնեկն է։ Ունի կրտսեր եղբայր և քույր։

Կարիերա
-------

Դերասանական կարիերան սկսել է 2016 թվականին՝ 19 տարեկան հասակում և դերակատարումը եղել է «Քեյ. Սի. Հետախույզ» հեռուստասերիալի մեկ էպիզոդում։ Հետո նկարահանվել է «Ամերիկյան ֆուտբոլ» հեռուստաֆիլմում և «Գոլդբերգները» սիթ-քոմում։

2017 թվականին նկարահանվել է «Լոգան» սուպերհերոսային ֆիլմում, որի ռեժիսորը եղել է Ջեյմս Մանգոլդը, իսկ Հյու Ջեքմանը՝ գլխավոր դերակատար։ 2018 թվականին էպիզոդիկ դեր է ստացել «Ամեն ինչ Վաշինգտոնի մասին» սիթ-քոմում, իսկ հետո ստացել է Միլթոն Գրիզլիի դերը՝ The CW հեռուստաալիքի «Ժառանգություն» հեռուստասերիալում՝ սկսած 2018 թվականի հոկտեմբերի 25-ից։ 2018 թվականից սկսած՝ նկարահանումների համար ապրում է Ջորջիա նահանգի Ատլանտա քաղաքում։ 2018 թվականի հուլիսից՝ 2019 թվականի փետրվարն ընկած ժամանակահատվածում ապրել է Քայլի Բրայանտի հետ նույն բնակարանում։

Դերասանական կարիերայի հետ մեկտեղ նաև ռեփեր և երգերի հեղինակ է։ 2018 թվականին Soul Fro անվանումով թողարկել է *Soulspace* երգը։ 2019 թվականին թողարկել է *Crush on You* սինգլը՝ «Ժառանգություն» հեռուստասերիալի իր խաղընկերոջ՝ Քայլի Բրայանտի հետ։

Ֆիլմագրություն
--------------

### Ֆիլմեր

| Տարի | Ֆիլմ | Դեր |
| --- | --- | --- |
| 2016 | Ամերիկյան ֆուտբոլ | Էլդեն Փագ Թորքելսոն |
| 2017 | Լոգան | Նեյթ Մանսոն |

### Հեռուստասերիալներ

| Տարի | Ֆիլմ | Դեր | Նշում |
| --- | --- | --- | --- |
| 2016 | Քեյ. Սի. Հետախույզ | Ջոշ Իքս | (2-րդ եթերաշրջանի 9-րդ սերիա) |
| 2016—2018 | Գոլդբերգներ | Թեյն Մանի | (13 սերիա) |
| 2017 | Կասկած | Հեյուարդ Թեյլոր | (1 եթերաշրջան 10-րդ էպիզոդ) |
| 2018 | Հարի Բոսխ | Մարտին Էլիաս | (4-րդ եթերաշրջանի 1 և 3 սերիա) |
| 2018 | Ամեն ինչ Վաշինգոտնի մասին | Մալիկ | (1 եթերաշրջանի 2-րդ, 5-րդ, 7-րդ, 8-րդ և 9-րդ սերիա) |
| 2018 — 2022 | Ժառանգություն | Միլտոն «ԷմՋի» Գրիզլի | (Գլխավոր դեր) |

Ծանոթագրություններ
------------------

1. ↑  «*Bio bei TVSerial.it*». Արխիվացված է օրիգինալից 2020 թ․ սեպտեմբերի 27-ին. Վերցված է 2020 թ․ մարտի 2-ին.
2. ↑

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |
**Փիթեր Ջեյկոբսոն** (անգլ.` Peter S. Jacobson, մարտի 24, 1965(1965-03-24), Չիկագո, Իլինոյս, ԱՄՆ), ամերիկացի դերասան։ Առավել հայտնի է «Հաուս» հեռուստասերիալում բժիշկ Քրիս Տաուբի դերի շնորհիվ։

Կենսագրություն
--------------

Փիթեր Ջեյկոբսոնը ծնվել է ԱՄՆ-ի Իլինոյս նահանգի Չիկագո քաղաքում, հայտնի հաղորդավար և մեկնաբան Ուոլտեր Ջեյկոբսոնի ընտանիքում։ 1987 թվականին ավարտել է Ռոդ Այլենդ նահանգի Փրովիդենս քաղաքի Բրաունի անվան համալսարանը իսկ 1991 թվականին Նյու Յորքի հայտնի Ջուլիարադյան երաժշտական դպրոցը։

Կարիերա
-------

Առաջին հայտնի դերը եղել է Լիզա Էդելշտեյնի հետ համատեղ «Ավելի լավ չի լինում» ֆիլմում։ Դերասանները միասին նկարահանվել են նաև «Հաուս» հեռուստասերիալում, որտեղ Փիթերը տարել է պլաստիկ վիրաբույժ Քրիս Տաուբի դերը, ով բժիշկ-դիագնոստ Գրեգորի Հաուսի թիմի անդամ էր սկսած 4-րդ եթերաշրջանից (2007 թվական)։

Նկարահանվել է նաև մի շարք հայտնի ֆիլմերում, որոնցից են՝ «Տրանսֆորմերները», «Ավելի լավ չի լինում», «Մի անգամ Հոլիվուդում» և այլն։

Մրցանակներ
----------

2006 թվականին արժանացել է «ԱՄՆ-ի սցենարիստների գիլդիայի» մրցանակին՝ «Բարի գիշեր և հաջողություն» ֆիլմում «Դերասանական լավագույն անսամբլ» անվանակարգում (Ջորջ Քլունիի, Ռոբերտ Դաունի կրտսերի և այլոց հետ համատեղ)։

Ծանոթագրություններ
------------------

1. 1 2  *Deutsche Nationalbibliothek* Record #139779450 // Gemeinsame Normdatei (գերմ.) — 2012—2016.
2. ↑  Ուսում
3. ↑  «Ջուլիարադյան երաժշտական դպրոց». Արխիվացված է օրիգինալից 2011 թ․ նոյեմբերի 11-ին. Վերցված է 2011 թ․ նոյեմբերի 11-ին.

Արտաքին հղումներ
----------------

* Փիթեր Ջեյկոբսոն (անգլ.) *Internet Movie Database* կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Փիթեր Ջեյկոբսոն» հոդվածին։ |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AllMovie · AlloCiné · ČSFD · Internet Movie Database · ԿինոՊոիսկ · Rotten Tomatoes |
|  |
| Բառարաններ և հանրագիտարաններ | Notable Names Database |
|  |
| Չափորոշչային վերահսկողություն | BIBSYS: 11077453 · GND: 139779450 · LCCN: no2002112565 · VIAF: 5911149068458365730007 · WorldCat VIAF: 5911149068458365730007 |

 |
Անվան այլ կիրառումների համար տե՛ս՝ Վլադիմիր Հայրապետյան (այլ կիրառումներ)
*Վիքիպեդիայում կան հոդվածներ Հայրապետյան ազգանունով այլ մարդկանց մասին։*

**Վլադիմիր Ասատուրի Հայրապետյան** (հունիսի 25, 1942(1942-06-25), Շիշկերտ), ռազմական գործիչ, ՀՀ բանակի գեներալ-մայոր (1994 թվականի մայիսի 28-ից)։

Կենսագրություն
--------------

Ավարտել է Թբիլիսիի բարձրագույն հրետանային հրամանատարական ուսումնարանը (1964), Լենինգրադի Մ․ Կալինինի անվան հրետանային ակադեմիան (1972)։ 1972-1974 թվականներին՝ 51-րդ հրետանային դիվիզիայում դիվիզիոնի հրամանատար, 1974-1982 թվականներին՝ հեռավորարևելյան ռազմական օկրուգի հրետանային գնդի դիվիզիոնի հրամանատար, ապա՝ գնդի հրամանատար, 15-րդ բանակի կորպուսի շտաբի պետ։ 1982-1986 թվականներին՝ Հյուսիսկովկասյան ռազմական օկրուգում բանակային կորպուսի շտաբի պետ։ 1986-1990 թվականներին՝ ԽՍՀՄ զորքերի կենտրոնական խմբավորման բանակային կորպուսի շտաբի պետ, 1990-1992 թվականներին՝ Սիբիրի ռազմական օկրուգում բանակային կորպուսի հրթիռահրետանային զորքերի պետ, 1992 թվականին՝ ՀՀ զինված ուժերի հրետանու վարչության պետ։

2012 թվականին ՀՀ ԶՈՒ 20-ամյակի առթիվ պարգևատրվել է «Հայրենիքին մատուցած ծառայությունների համար» 1-ին աստիճանի մեդալով։

Ծանոթագրություններ
------------------

1. ↑  Հայաստանի Հանրապետության շքանշաններով և մեդալներով պարգևատրելու մասին
*Վիքիպեդիայում կան հոդվածներ Հայրապետյան ազգանունով այլ մարդկանց մասին։*

**Տիգրան Արտյուշայի Հայրապետյան** (մարտի 18, 1964(1964-03-18), Երևան, Հայկական ԽՍՀ, ԽՍՀՄ - մարտի 9, 1999(1999-03-09), Երևան, Հայաստան), հայ քաղաքագետ, լրագրող, միջազգայնագետ-վերլուծաբան։

Կենսագրություն
--------------

Ծնվել է 1964 թվականի մարտի 18-ին Երևանում, Հայկական ԽՍՀ։ Աշխատել սկսել է 16 տարեկանից։

Ավարտել է ԵՊՀ արևելագիտության ֆակուլտետի արաբագիտության բաժինը։ Ավարտել է Հաբիբ Բուրգիբի անվան Կենդանի լեզուների թունիսյան ինստիտուտը։ Արցախյան շարժման ուսանողական առաջնորդներից մեկն էր։

Գլխավորել է Երևանում իր կողմից հիմնված քաղաքական և միջազգային հետազոտությունների կենտրոնի աշխատանքը։
1991 թվականից Տիգրան Հայրապետյանի հրապարակախոսական հոդվածները և վերլուծաբանական նյութերը կանոնավորապես տպագրվում էին Հայաստանի և Եվրոպայի մամուլում։

Մահ
---

1999 թվականի մարտի 9-ին Տիգրան Հայրապետյանը մահացել է ավտովթարի պատճառով (ողբերգական զուգադիպությամբ՝ իր մայրիկի ծննդյան օրը)։ 1999 թվականի մայիսի 9-ին Երևանի Քանաքեռ-Զեյթուն վարչական շրջանի առաջին ատյանի դատարանը Տիգրան Հայրապետյանին վրաերթի ենթարկած (որի արդյունքում ստացած վնասվածքներից նա մահացել է հիվանդանոցում) Անդրանիկ Մաշակարյանին մեղավոր է ճանաչել և դատապարտել 4 տարվա ազատազրկման ընդհանուր ռեժիմի գաղութում։

Աշխատություններ
---------------

* «Անապատի հազար տարի»,
* «Երրորդ աշխարհամարտի մատույցներում» երկհատոր ուսումնասիրություն։

Տես նաև
-------

* Տիգրան Հայրապետյան գրադարան

Ծանոթագրություններ
------------------

1. ↑  info@f-s.am, FutureSystems. «Գրքեր». *Newmag Publishing House*. Վերցված է 2022 թ․ հոկտեմբերի 28-ին.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | LCCN: n2006061287 · SUDOC: 229569927 · VIAF: 41270626 · WorldCat VIAF: 41270626 |

 |
*Վիքիպեդիայում կան հոդվածներ Հայրումյան ազգանունով այլ մարդկանց մասին։*

**Արկադի Ալեքսանդրի Հայրումյան** (ռուս.՝ Аркадий Александрович Айрумян, օգոստոսի 9, 1918(1918-08-09), Դոնի Ռոստով, ՌԽՖՍՀ - ապրիլի 30, 1999(1999-04-30), Դոնի Ռոստով, Ռուսաստան), հայազգի խորհրդային լրագրող և գավառագետ։

Ռուսաստանի (ԽՍՀՄ) ժուռնալիստների միության անդամ 1964 թվականից։

Կենսագրություն
--------------

Արկադի Ալեքսանդրի Հայրումյանը ծնվել է 1918 թվականի օգոստոսի 9-ին Դոնի Ռոստով քաղաքում։

Ավարտել է Ռոստովի մանկավարժական ինստիտուտի ռուսաց լեզվի և գրականության ֆակուլտետը։ Ինստիտուտում նրա ուսուցիչներից մեկը եղել է գրականագետ և գրող Վիտալի Զակրուտկինը։ Հայրումյանն այցելել է Առողջապահության աշխատակիցների պալատին կից Ռոստովի գրական խմբակը։

Տպագրվել սկսել է 1938 թվականին, դեռևս Ռոստովի մանկավարժական ինստիտուտի ուսանող լինելու տարիներին։

Հայրումյանն աշ։ Խատել է դպրոցում որպես ուսուցիչ և Ռոստովի ռադիոկոմիտեում որպես խմբագիր։ Նա եղել է Դոնի Ռոստովում գործող «Սուրբ Խաչ» թանգարանի ղեկավարը (այժմ՝ Ռուս-հայկական բարեկամության թանգարան) և Վոլգոգրադի մարզի Սերաֆիմովիչ քաղաքում գործող Ա. Ս. Սերաֆիմովիչի թանգարանի գիտական աշխատակից։

Արկադի Հայրումյանը մահացել է 1999 թվականի ապրիլի 30-ին Դոնի Ռոստով քաղաքում։ Դոնի Ռոստովում այն շենքի պատին, որտեղ 1952-1999 թվականներին ապրել է Ա. Ա. Հայրումյանը, փակցված է հուշատախտակ։

Հեղինակ է հետևյալ գրքերի.

* Մեր Սերաֆիմովիչը։ Դոնի Ռոստով, 1959։
* Եղջ Տրենյովը։ Դոնի Ռոստով, 1963, 1976։

Ծանոթագրություններ
------------------

1. 1 2  «АРКАДИЙ АЛЕКСАНДРОВИЧ АЙРУМЯН». Արխիվացված է օրիգինալից 2017 թ․ ապրիլի 19-ին. Վերցված է 2017 թ․ ապրիլի 19-ին.
2. ↑  «Аркадий Александрович Айрумян». Արխիվացված է օրիգինալից 2017 թ․ ապրիլի 19-ին. Վերցված է 2019 թ․ սեպտեմբերի 16-ին.
3. ↑  ՀԱՅՈՒԹՅԱՆ ՄՏԱՎՈՐ ՆԵՐՈՒԺԸ ՀԱՐԱՎԱՅԻՆ ՌՈՒՍԱՍՏԱՆՈՒՄ
4. ↑  95 лет А.А. Айрумяну

Արտաքին հղումներ
----------------

* Биография на сайте Энциклопедии фонда "Хайазг
* Айрумян А. А. - Ростов-на-Дону Արխիվացված 2017-04-19 Wayback Machine
* АРКАДИЙ АЛЕКСАНДРОВИЧ АЙРУМЯН. РОСТОВСКИЙ КРАЕВЕД РАССКАЗЫВАЕТ О СЕБЕ
**Իվան Ակիմով** (ռուս.՝ Ива́н Аки́мович Аки́мов, մայիսի 22 (հունիսի 2), 1755, Սանկտ Պետերբուրգ, Ռուսական կայսրություն - մայիսի 15 (27), 1814, Սանկտ Պետերբուրգ, Ռուսական կայսրություն), ռուս նկարիչ, մանկավարժ։ Հեղինակ է պատմական, առասպելական, կրոնական թեմաներով նկարների։

Ծնվել է սենատի տպագրատան գրաշար Ա. Ֆ. Ակիմովի ընտանիքում։ Սովորել է Կայսերական գեղարվեստի ակադեմիայում՝ Գավրիիլ Կոզլովի և Անտոն Լոսենկոյի մոտ։ «Մեծ իշխան Իզյասլավ Մստիսլավովիչ՝ մարտի դաշտում վիրավոր» (1772) նկարի համար պարգևատրվել է արծաթե փոքր մեդալով։ «Մեծ իշխան Սվյատոսլավի համբույրը մորն ու երեխաներին Կիևից Դունայ վերադառնալու ժամանակ» (1773) կտավը ստեղծված էր կլասիցիզմի հիմնարար կանոններով, որի համար արժանացել է ոսկե մեծ մեդալի և Իտալիա ուղևորության։
1773-1779 թվականներին ապրել է Բոլոնիայում և Հռոմում, որտեղ սովորել է ֆրանսիական ակադեմիայում՝ կատարելագործվելով մերկ բնություն նկարելուն և արտանկարելով հին վարպետների ստեղծագործությունները։ Եղել է Ֆլորենցիայում և Վենետիկում։

1777 թվականին նկարում է անտիկ առասպելների սյուժեներով՝ «Նարցիս», «Դիդոնե և Էնեաս՝ քարանձավում փոթորկից պատսպարված», «Ֆավն, այծերի հետ զվարճանալիս»։ Արտասահմանում գտնվելու տարիների համար որակավորման հաշվետվություն է ներկայացնում «Պրոմեթևսը Միներվայի հրամանով արձան է պատրաստում» (1775) նկարը։

1779 թվականից սկսում է դասավանդել Գեղարվեստի կայսերական ակադեմիայի պատմական գեղանկարչություն դասարանում։ 1782 թվականին «Հերկուլեսի ինքնահրկիզումը իր ընկերոջ՝ Ֆիլոկտետեսի ներկայությամբ» աշխատանքի համար ստանում է ակադեմիկոսի կոչում։

Գրականություն
-------------

* М. М. Ракова, Русская истореческая живопись середина девятнацатого века, М. 1979.

Ծանոթագրություններ
------------------

1. ↑  Русские живописцы (XVIII-XIX века), Санкт-Петербург, 2008, стр. 18-20.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Իվան Ակիմով» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Find A Grave |
|  |
| Բառարաններ և հանրագիտարաններ | Բրոքհաուսի և Եփրոնի · Ռուսական կենսագրական |
|  |
| Չափորոշչային վերահսկողություն | ISNI: 0000000068039690 · NUKAT: n2015196779 · VIAF: 96667317 · ULAN: 500167520 · WorldCat VIAF: 96667317 |

 |
**Քոյ Ստյուարտ** (ծնվել է 1998թ.) Ամերիկացի դերասան է։ TBS-ի «Are We There Yet?» սիթքոմում մարմնավորել է Քեվինի կերպարը, իսկ Նիկելոդեոնի «Բելլան և Բուլդոգները» (Bella and the Bulldogs) սիթքոմում մարմնավորել է Թրոյին։

Վաղ Կյանք
---------

Ստյուարտը ծնվել է Կոլումբիա, Հարավային Կարոլինայում։ Նրա սերը դերասանության հանդեպ առաջացավ՝ ճանաչված հաղորդումների կերպարների խոսքերը արտասանելուց հետո։ Նա այնուհետև միացավ «DeAbreu Modeling and Consulting» գործակալությանը։

Գործունեություն
---------------

2010թ. Ստյուարտը սկսեց իր կարիերան մարմնավորելով Քեվինին՝ TBS-ի ի «Are We There Yet?» սիթքոմում։ 2011թ. մարտին Քոյը հաղթեց «Երիտասարդ Արտիստներ» մրցանակը իր Քեվին կերպարի համար։ 2011թ. Քոյը մասնակցեց PBS-ի «The Electric Company» հեռուստասերիալի 12 էպիզոդներին։ 2012թ. հունվարին Քոյի հայրը (Դերեկ Ստյուարտը) հրատարակեց ոչ-գեղարվեստական գիրք «The Unlikely Journey» անվանմամբ, որը պատկերում է Քոյի ուղևորությունը դեպի շոուբիզնես (entertaintment business):
Նիկելոդեոնի «Բելլան և Բուլդոգները» հեռուստաշույում մարմնավորել է Թրոյ Դիքսոնին։ 2016թ. «WTH: Welcome to Howler» սարսափ/կատակերգական հեռուստասերիալում Հավիերի դերն է ընդունել։ 2017թ. օգոստոսին Քոյ Ստյուարտը ռեփեր Լոջիքի "1-800-273-8255" երգի տեսահոլովակի մեջ գլխավոր դերն է տարել։ Տեսահոլովակը համասեռականության և ինքնասպանության մասին է։ 2017թ. նոյեմբերին հայտարարվել է, որ «Agents of S.H.I.E.L.D.» ֆիլմում Ստյուարտը մարմնավորելու է Ֆլինթին։

Ծանոթագրություններ
------------------

1. ↑  Nellie Andreeva (2014 թ․ մարտի 13). «Nickelodeon Greenlights New Comedy From Dan Schneider, Two Other Live-Action Series». *Deadline Hollywood*.
2. ↑  Coy Stewart Interview Interview. July 2010. *Portrait* magazine.(չաշխատող հղում)
3. ↑  Coy Stewart bio at TBS.com Արխիվացված 2011-01-05 Wayback Machine
4. ↑

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Քոյ Ստյուարտ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AlloCiné · ČSFD · Internet Movie Database · ԿինոՊոիսկ |

 |
**Բրեդլին Սթիվեն Փերի** (անգլ.՝ Bradley Steven Perry նոյեմբերի 23, 1998(1998-11-23), Նյու Ջերսի, ԱՄՆ), ամերիկյան դերասան, որն հայտնի է Disneyի «Բռնվիր, Չարլի» սերիալից (Գեյբ Դանկանի դերով) և «Շարպեյի հիասքանչ արկածները» ֆիլմում (Ռոդջեր Էլիստոնի դերով)։ Այժմ Բրեդլին նկարահանվում է Disney XD ալիքի «Ամենակարող բուժակները» և «Ենթափորձայինները» «Լավագույն հավաքական» (Կազայի դերով) նոր հեռուստասերիալներում։

Կենսագրություն
--------------

Փերին ծնվել է 1998 թվականի նոյեմբերի 23–ին և ապրում է Հարավային Կալիֆոռնիայում իր ծնողների և երեք ավագ քույրերի հետ միասին։ Նա ստանում է տնային ուսուցում։ Ազատ ժամանակ խաղում է բեյսբոլի թիմում։ Պերրին New England Patriots ակումբի մոլի երկրպագու է։

Երբ զբաղված չէ աշխատանքով և դպրոցով, Պերրին իր ժամանակը տրամադրում է տարբեր բարեգործական ֆոնդերին, ներառյալ՝ «Mattel Children's Hospital»-ը, որն ապահովում է մանկական հիվանդություններով տառապող երեխաների բուժումը, խաղալիքներ երեխաների համար, որը նվիրված է Սուրբ ծննդի առիթով անապահով ընտանիքների երեխաներին խաղալիքներ նվիրաբերելուն և «Make-A-Wish Foundation»-ը, որը զբաղվում է կյանքի համար վտանգավոր հիվանդություններով տառապող երեխաների երազանքների իրականացմանը։

Կարիերա
-------

2007 թվականին՝ ութ տարեկան հասակում, Պերրին «Կոնորի ընտրությունը» և «Հրաշալի Մաքս» ֆիլմերում խաղացած ոչ մեծ դերերով սկսեց իր պրոֆեսիոնալ դերասանական կարիերան։ Հաջորդ տարի նա արեց իր հեռուստատեսային առաջին քայլերը որպես «Առանց հետքի» սերիալի հրավիրված աստղ։ Հաջորդ տարիների ընթացքում Պերրին շարունակել է հանդես գալ ոչ մեծ դերերով։

2010 թվականին «Բռնվիր Չարլի» սերիալում ստանում է գլխավոր դեր։ Սերիալում նա խաղում է խելացի ու խորամանկ Գեյբի դերը։ 2011 թվականին ստանում է գլխավոր դեր «Շարպեի փառահեղ արկածները» ֆիլմում։

2013 թվականին Բրեդլին գլխավոր դեր է ստանում է Disney XD ալիքի «Ամենակարող բժիշկները» սերիալում։

Անձնական կյանք
--------------

2014 թվականին հայտարարել է իր և երգչուհի, դերասանուհի Սաբրինա Քարփենթերի կապի մասին։ 2015 թվականին հայտարարվել է նրանց հարաբերությունների ավարտի մասին։

Մրցանակներ
----------

| Մրցանակներ |
| --- |
| Տարի | Մրցանակներ | Կատեգորիաներ | Դեր | Ֆիլմ / Շոու | Արդյունք | Հղում. |
| 2011 | Երիտասարդ դերասան | Լավագույն ցուցանիշներ հեռուստասերիալներումԱջակցություն երիտասարդ դերասան | Գեյբ Դանկան | «Բռնվիր Չարլի» | Առաջադրված
 |  |
| 2012 | Երիտասարդ դերասան | Լավագույն ցուցանիշները հեռուստասերիալներումԱջակցություն երիտասարդ դերասան | Գեյբ Դանկան | «Բռնվիր Չարլի» | Առաջադրված
 |  |

Ծանոթագրություններ
------------------

1. 1 2
2. ↑  «Bradley Steven Perry's Dressing Room» (անգլերեն). web.archive.org. Արխիվացված է օրիգինալից 2013 թ․ հոկտեմբերի 29-ին. Վերցված է 2019 թ․ մարտի 15-ին.
3. ↑  «32-й Ежегодный Молодых Художник Награды». Արխիվացված օրիգինալից 2012 թ․ հուլիսի 3-ին. Վերցված է 2019 թ․ մարտի 15-ին.
4. ↑  «33-й Ежегодной Young Artist Awards». Արխիվացված օրիգինալից 2012 թ․ սեպտեմբերի 23-ին. Վերցված է 2019 թ․ մարտի 15-ին.

Արտաքին հղումներ
----------------

* Բրեդլի Սթիվեն Փերի (անգլ.) *Internet Movie Database* կայքում
* Բրեդլի Սթիվեն ՓերիԹվիթթերում
**Բաբի յառ**  (գերմ.՝ *Babij Jar - Das vergessene Verbrechen*), գերմանաբելառուսական համատեղ գեղարվեստական ֆիլմ՝ նկարված 2003 թվականին, որի ռեժիսորն է Ջեֆ Քենյուն։ Այն նվիրված է 1941 թվականի սեպտեմբերի 29-ին և 30-ին Բաբի յառում կատարված ջարդերին, որի ժամանակ սպանվեցին 33 771 հրեաներ։

Սյուժե
------

1941 թվականի աշունն է։ Խորհրդային բանակը թողնում է Կիևը։ Տիրում է լիակատար քաոս։ Բոլոր խոսակցությունները գերմանացիների կողմից Կիևի գրավման մասին են։ 1941 թվականին Կիևի շրջակայքում ապրում էին երկու ընտանիքներ՝ Լառներ և Օնուֆրիենկոներ։ Ապրում էին նրանք կողք կողքի արդեն 20 տարի, և նրանց երեխաները մեծացան միասին։

Տարածվում են ասեկոսեներ նացիստների գազանաբարո արարքների մասին, թե ինչպես են նրանք դաժանորեն սպանում հրեաներին օկուպացված տարածքներում։ Լառների ընտանիքի ավագը չի հավատում այդ գազանություններին, քանի որ աշխատել է Բեռլինում և գերմանացիներին համարում է քաղաքակիրթ ազգ։

Օնուֆրիենկոների ընտանիքը վաղուց նախանձում է Լառների կրթված ընտանիքին։ Ելենա Օնուֆրիենկոն ողջունում է գերմանական զորքերի մուտքը Կիև։

Գերմանացի գնդապետ Պաուլ Բլոբելը ծրագրում է սպանել Կիևի բոլոր հրեաներին։ Լառներների ընտանիքի մի մասը Ստեփան Օնուֆրիենկոյի օգնությամբ փորձում է փախչել անտառ։

Դերերում
--------

* Մայքլ Դեգեն - *Գենադի Լառներ*
* բարբարա Դե Ռոսի - *Նատալյա Լառներ*
* Քաթրին Զաս - *Լենա Օնուֆրիենկո*
* Ակսել Միլբերգ - *գնդապետ Պաուլ Բլոբել*
* Էվկլիպիդես Կյուձիդիս - *Ալեքսանդր Լառներ*
* Գլեբ Պորշինև - *Ստեփան Օնուֆրիենկո*
* Անատոլի Գուրև - *Գլեբ*
* Օլգա Երոխովեց - *Ֆրանկո*
* Ալեքսանդր Մարչենկո - *Յակով*
* Կլաուս Ռատշ - *Զինվորական բժիշկ*
* Մարկ Այզիկովիչ - *կանտոր*

Նկարահանող խումբ
----------------

2-րդ ռեժիսոր.
Յուրի Ալեկսեենկո
Մարտին Լոմնիցկի

Դերասանների գծով ասիստենտ՝ Տայանա Խոդասևիչ

Բեմիրերի գծով ասիստենտ՝ Դմիտրի Պակլին

Ծանոթագրություններ
------------------

1. ↑
2. ↑  filmportal.de — 2005.
3. 1 2 3  ČSFD (չեխերեն) — 2001.
4. ↑  «КиноПоиск». *www.kinopoisk.ru* (ռուսերեն). Վերցված է 2020 թ․ օգոստոսի 18-ին.(չաշխատող հղում)
5. ↑  *Babij Jar*, Վերցված է 2020 թ․ օգոստոսի 18-ին

Արտաքին հղումներ
----------------

* Babij Jar - Das vergessene Verbrechen
* Babij Jar - Das vergessene Verbrechen
* Babij Jar
* BABIJ JAR - DAS VERGESSENE VERBRECHEN Արխիվացված 2010-08-26 Wayback Machine
* Babij Jar - Das vergessene Verbrechen

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · ČSFD · FilmAffinity · Filmportal · Internet Movie Database |

 |
**Լայլա Լալամի** (արաբ․՝ ليلى العلمي‎‎, անգլ.՝ Laila Lalami; փետրվարի 24, 1968(1968-02-24), Ռաբաթ, Մարոկկո), մարոկկոյան ծագմամբ ամերիկացի գրող և լրագրող։

Կենսագրություն
--------------

Մեծացել է Մարոկկոյում։ Խոսել է արաբերեն և ֆրանսերեն լեզուներով, անգլերեն սկսել է սովորել 15 տարեկանում։ Ստացել է բակալավրի աստիճան Մուհամմեդ 5-րդի համալսարանի անգլիական գրականություն բաժնում։ 1991 թվականին Բրիտանական խորհրդի կրթաթոշակով տեղափոխվել է Մեծ Բրիտանիա, Լոնդոնի համալսարանական քոլեջում ավարտել է լեզվաբանության մագիստրատուրան։ Վերադարձել է Մարոկկո և զբաղվել լրագրությամբ։ 1992 թվականին տեղափոխվել է ԱՄՆ, պաշտպանել է դիսերտացիա Հարավային Կալիֆոռնիայի համալսարանում։ 1996 թվականին սկսել է գրել անգլերեն լեզվով։ Հրապարակվել է որպես քաղաքական տեսաբան և գրական քննադատ The Boston Globe-ում, Los Angeles Times-ում, The New York Times-ում, The Washington Post-ում և այլն։ Առաջնաելույթ է կատարել 2005 թվականին պատմվածքների գրքով։ 2009 թվականին Համաշխարհային տնտեսական ֆորումը նրան շնորհեց «Երիտասարդ համաշխարհային առաջնորդ» պատվավոր կոչումը։ Դասավանդում է գրական հմտություններ Ռիվերսայդի Կալիֆոռնիայի համալսարանում։

Հրապարակումներ
--------------

* «Հույս և այլ վտանգավոր զբաղմունքներ» / *Hope and Other Dangerous Pursuits*, նորավեպեր (2005; իսպ. и հոլանդ. թարգ. 2006, ֆրանս. թարգ. 2007, թարգ. ուրդու 2010)
* «Խորհրդավոր որդին» / *Secret Son*, վեպ (2009, Օրանժ մրցանակի երկար շարք; հոլանդ․ թարգ․ 2009, թարգ․ չին․ և բոսնի․ 2011)
* «Մավրի հաշիվը» / *The Moor’s Account* (2014, Ամերիկայի գաղութայնացման ժամանակաշրջանի պատմական վեպ)

Ծանոթագրություններ
------------------

1. 1 2  Internet Movie Database — 1990.
2. 1 2  Գերմանիայի ազգային գրադարանի կատալոգ (գերմ.)
3. ↑

Արտաքին հղումներ
----------------

* lailalalami.com/a
* Հարցազրույց գրողի հետ
**Թերմոէկոնոմիկան** (հաճախ անվանում են բիոֆիզիկական տնտեսագիտություն), ոչ օրթոդոքս (heterodox) կամ այլընտրանքային տնտեսագիտության ուսմունք, որը վիճակագրական մեխանիկայի օրենքները կիրառում է տնտեսագիտության տեսության մեջ։ Թերմոէկոնոմիկան կարելի է համարել որպես տնտեսական արժեքի վիճակագրական ֆիզիկա և էկոնոֆիզիկայի ենթաճյուղ։

Թերմոդինամիկա
-------------

Թերմոտնտեսագետները պնդում են, որ մարդկանց տնտեսական համակարգերը կարող են մոդելավորվել որպես թերմոդինամիկ համակարգեր։ Նրանք հաստատում են, որ յուրաքանչյուր տնտեսական համակարգ միշտ էլ ներառում է նյութ, էներգիա, էնթրոպիա և ինֆորմացիա։ Այնուհետև, հիմնվելով այս փաստերի վրա, ստեղծվեցին և զարգացվեցին թերմոդինամիկայի առաջին և երկրորդ օրենքների տնտեսագիտական անալոգիաները։

Ավելին, տնտեսական գործունեության շատ տեսակներ հանգեցնում են սոցիալական դասակարգերի ձևավորման։ Այս գործառույթները մոդելավորելու համար, թերմոէկոնոմիկան կիրառում է չհավասարակշռված թերմոդինամիկայի վիճակագրական մեխանիկան։ Թերմոդինամիկայի տերմինաբանությամբ մարդու տնտեսական գործունեությունը կարող է նկարագրվել որպես դիսիպատիվ համակարգ, որը զարգանում է ապրանքների և ծառայությունների տրանսֆորմացիայի և փոխանակման էներգիան սպառելով։

Կիրառությունը կենսաբանության մեջ
--------------------------------

Թերմոէկոնոմիկան հիմնված է այն գաղափարի վրա, որ էներգիայի դերը կենսաբանական էվոլյուցիայի մեջ պետք է սահմանվի ու հասկացվի ոչ թե թերմոդինամիկայի երկրորդ օրենքի, այլ տնտեսագիտական այնպիսի կատեգորիաների միջոցով, ինչպիսիք են արտադրողականությունը, արդյունավետությունն ու հատկապես տարբեր մեխանիզմների ծախքերն ու օգուտները (կամ եկամտաբերությունը), որոնք հավաքում և օգտագործում են կենսազանգվածի և աշխատանքի ստեղծման համար անհրաժեշտ էներգիան։

Ծանոթագրություններ
------------------

1. 1 2  Sieniutycz, Stanislaw; Salamon, Peter (1990). *Finite-Time Thermodynamics and Thermoeconomics*. Taylor & Francis. ISBN 0-8448-1668-X.
2. ↑  Chen, Jing (2005). *The Physical Foundation of Economics - an Analytical Thermodynamic Theory*. World Scientific. ISBN 981-256-323-7.
3. ↑  Baumgarter, Stefan. (2004). Thermodynamic Models, Modeling in Ecological Economics (Ch. 18) Արխիվացված 2009-03-25 Wayback Machine
4. ↑  Burley, Peter; Foster, John (1994). *Economics and Thermodynamics – New Perspectives on Economic Analysis*. Kluwer Academic Publishers. ISBN 0-7923-9446-1.
5. ↑  Raine, Alan; Foster, John; Potts, Jason (2006). «The new entropy law and the economic process». *Ecological Complexity*. **3**: 354–360. doi:10.1016/j.ecocom.2007.02.009.
6. ↑  Annila, A. and Salthe, S. Arto; Salthe, Stanley (2009). «Economies evolve by energy dispersal». *Entropy*. **11** (4): 606–633. Bibcode:2009Entrp..11..606A. doi:10.3390/e11040606.`{{cite journal}}`: CS1 սպաս․ բազմաթիվ անուններ: authors list (link) CS1 սպաս․ չպիտակված ազատ DOI (link)
7. ↑  Peter A. Corning 1\*, Stephen J. Kline. (2000). Thermodynamics, information and life revisited, Part II: Thermoeconomics and Control information Արխիվացված 2012-06-30 archive.today Systems Research and Behavioral Science, Apr. 07, Volume 15, Issue 6 , Pages 453 – 482
8. ↑  Corning, P. (2002). "Thermoeconomics – Beyond the Second Law Արխիվացված 2008-09-22 Wayback Machine"
**Տոգո** (անգլ.՝ Togo),ամերիկացի ռեժիսոր Էրիքսոն Քորի պատմական ֆիլմը, որը նկարահանվել է 2019 թվականին։ Ֆիլմը նվիրված է 1925 թվականի գթասրտության մեծ մրցավազքի իրադարձություններին։ Ստեղծագործության դեպքերը ծավալվում են Լեոնարդ Սեպպալի և նրա Տոգո շան շուրջ, որոնք միասին անցնում են փոխանցումավազքի ամենաերկար հատվածը։

Սյուժե
------

Ֆիլմն ունի երկու զուգահեռ սյուժետային գիծ. առաջինը ծավալվում է 1910-ական թվականներին՝ Տոգոյի վաղ կյանքի շրջանում, իսկ երկրորդը՝ 1925 թվականի հունվարի վերջին և փետրվարի սկզբին։ Իրադարձությունների վայրը Ալյասկայի Նոմ քաղաքն է։

1913 թվականին Լեոնարդ Սեպպալի շունը ձագ է ունենում, որին տերը, չնայած կնոջ կարծիքին, թերագնահատում է։ Փոքրիկ շունը բազմիցս փախչում է ազատավանդակից և նույնիսկ ամբարից։ Շնիկին ուրիշին տալու փորձերը ձախողվում են, քանի որ վերջինս միշտ վերադառնում է տիրոջ մոտ։ Ի վերջո Սեպպալը փոխում է իր կարծիքը և սկսում հիանալ շնով։ Նրան անվանում է Տոգո՝ ի պատիվ ճապոնացի ծովակալ Հեյհատիրոյի։

Այդ դեպքերից տասը տարի անց Նոմում բռնկվում է դիֆթերիայի համաճարակ։ Տեղական հիվանդանոցում կարանտին են հայտարարում։ Երեխաները գտնվում են կյանքի և մահվան սահմանին։ Քաղաքի միակ հույսը արդեն հռչակավոր Լեոնարդ Սեպպալն էր։ Վերջինս այլընտրանք չունի, քան իր ծերացած շան՝ Տոգոյի հետ, անհրաժեշտ դեղամիջոցի ձեռքբերման համար գնալ Նենանա, որտեղ, ինչպես ասում են տեղացիները, նա մի ժամանակ հասել է 4 օրում։ Միևնույն ժամանակ Կոնստանսը նախազգուշացնում է ամուսնուն շանը տանելու ռիսկի մասին, քանի որ նա կարող է չդիմանալ այդ մրցավազքին։

Նոմի բախտը գտնվում է Սեպպալի և շան ձեռքում։

Դերերում
--------

* Ուիլեմ Դեֆո (Լեոնարդ Սեպպալ)
* Դիզել (Տոգո)
* Ջուլիաննա Նիկոլսոն (Կոնստանս Սեպպալ)
* Քրիստոֆեր Հեյերդալ (մայոր Ջորջ Մեյնարդ)
* Ռիչարդ Դորմեր (դոկտոր Քերթիս Ուելչ)
* Շոն Բենսոն (Գունար Կաասեն)
* Էդրիեն Դորվալ (Բիլ Քլարկ)
* Մադլին Վիքինս (Սալի Բուրդեթ)
* Մայքլ Գրեյս (Ամիտուկ)
* Նիվ Նիլսեն (Աթիկ Մալիկ)
* Նիկոլայ Նիկոլաև (Դեն Մերֆի)
* Թորբյորն Հար (Չարլի Օլսեն)
* Քեթրին Մաքգրեգոր (Սառա Ֆոուլի)
* Մայքլ Մաքելհաթոն (Ջաֆեթ Լինդեբերգ)
* Պոլ Պասկովսկի (Մաքս Ադամս)
* Մայքլ Գաստոն (Ջո Դեքստեր)
* Ջեյմ Մաքշեյն (Սքոթի Ալան)
* Զան Մաքքլարնոն (Տուլիմակ)
* Բրենդոն Օուքս (Հենրի Իվանով)
* Սթիվեն Մաքքարթի (Դև Բերդեթ)

Քննադատություն
--------------

«Rotten Tomatoes» կայքը ֆիլմը գնահատել է 8.2/10, իսկ «Metacritic»-ը՝ 100-ից 71 միավոր։

Ծանոթագրություններ
------------------

1. ↑  «Togo (2019)». *Rotten Tomatoes*. Վերցված է 2020 թ․ հունվարի 19-ին.

Արտաքին հղումներ
----------------

* «Willem Dafoe to Star in Disney Adventure Movie 'Togo' (Exclusive)». *The Hollywood Reporter* (անգլերեն). 2018 թ․ հուլիսի 12. Վերցված է 2018 թ․ հուլիսի 14-ին.
* «Remember Family Films? Disney Plus Is Making 'Em Like They Used To». *The New York Times*. Վերցված է 2019 թ․ նոյեմբերի 21-ին.
* «Disney Developing Sled Dog Movie 'Togo and Seppala'». *Variety*. 2015 թ․ հոկտեմբերի 28. Վերցված է 2018 թ․ հուլիսի 14-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · Internet Movie Database · Metacritic · Rotten Tomatoes |

 |
Սուրբ Աստվածածին հայկական եկեղեցին Յասիում(1395)
**Սուրբ Աստվածածին եկեղեցի** (Յասի), (ռումիներեն՝ Biserica Armeană Sfânta Născătoare), հայ առաքելական եկեղեցի, որը գտնվում է Ռումինիայի Յասի քաղաքում։ Այն նվիրված է Մարիամ Աստվածածնին։

Պատմություն
-----------

Հայտնի է, որ եկեղեցին վերականգնվել է 1803 թվականին։ Միջանցքի հին աղյուսի վրա հայտնաբերված արձանագրության մեջ հիշատակված է 1395 թվականը, սակայն այս իրողությունը լույս չեի սփռել շենքի նախկին գոյության հարցի վրա։ Հայկական համայնքն այն ժամանակ չի կիրառել ո՛չ Հուլյան, ո՛չ Գրիգորյան թվագրման համակարգը, ռումինացիները նույնպես, ինչը հանգեցնում է այն եզրակացության, որ արձանագրությունը կեղծիք է։ Այնուամենայնիվ, փաստ է, որ հայերը 14-րդ դարում Յասիում եկեղեցի են կառուցել՝ նվիրված Աստվածածնի Վերափոխմանը։ Այն գոյություն է ունեցել 1583-1586 թվականներին, և գրավել է օտարերկրյա այցելուների ուշադրությունը։
Ավանդույթի համաձայն՝ հարևան Սուրբ Սաբբաս եկեղեցին կառուցվել է ռումինացի ուղղափառների կողմից վերցված հայկական եկեղեցու տեղում։ Երկրորդ հայկական եկեղեցին, որը նվիրված էր Սուրբ Գրիգոր Մեծին, այրվել է 1827 թվականին։ Կան ապացույցներ, որ արքայազններ Միխայ Ռակովիցիան, Նիկոլայ Մավրոկորդատոսը և Դիմիտրի Կանտեմիրը հարկերից արտոնություններ են տվել երկու ծխերի հոգևորականներին։ Մոտ 1830-1832 թվականներին Վուլպե եկեղեցու հետևում եղել է հին հայկական գերեզմանատուն։ Այն օգտագործվել է նրանց համար, ովքեր մահանում էին համաճարակների ժամանակ և չէին կարող թաղվել քաղաքի եկեղեցիների շրջակայքում։
Եկեղեցին ունի երեք զանգ, որոնցից երկուսը թվագրված են։ Փոքրի վրա լատիներեն մակագրություն կա՝ 1607 թվականին, իսկ ավելի մեծի վրա գրված է հին եկեղեցական սլավոներենով 1887 թվականին։ Վերանորոգումներն իրականացվել են 1732, 1803, 1929-1932 թվականներին և Երկրորդ համաշխարհային պատերազմի ռմբակոծությունից հետո՝ 1946 թվականին։
Եկեղեցին գրանցված է որպես պատմական հուշարձան Ռումինիայի մշակույթի և կրոնի հարցերի նախարարության կողմից, ներառված է նաև հարևանությամբ գտնվող հայկական գրադարան-ընթերցասրահը, որը կառուցվել է 1932 թվականին և այժմ օգտագործվում է որպես ծխական տուն։

* Խորշը՝ 1395 թվականի արձանագրությամբԽորշը՝ 1395 թվականի արձանագրությամբ
* Եկեղեցու մուտքըԵկեղեցու մուտքը
* ԽորանԽորան
* Երգչախմբի հարթակԵրգչախմբի հարթակ
* Աստվածածնի և Քրիստոսի սրբապատկերըԱստվածածնի և Քրիստոսի սրբապատկերը
* Վաճառականի գերեզմանՎաճառականի գերեզման
* Եկեղեցու բակի տապանաքարերըԵկեղեցու բակի տապանաքարերը
* Ծխական տունըԾխական տունը

Ծանոթագրություններ
------------------

1. 1 2 3  (ro) Andi Emanuel Mihalache, History Արխիվացված 2011-08-15 Wayback Machine at the Iași County Cultural Office site
2. ↑  (ro) Ministerul Culturii , Lista Monumentelor Istorice
**Ալեքսանդր Սերպեգա** (ծննդյան թիվը անհայտ է - 1578), Հյուսիսային Ռումինիայի (Մոլդովա) իշխան, ծագումով հայ։

Կենսագրություն
--------------

Առաջնորդելով ուկրաինական կազակներին և մոլդովական գյուղացիությանը՝ Ալեքսանդր Սերպեգան 1578 թվականի փետրվարի 9-ին անցավ Դնեստր գետը և մտավ Մոլդովայի մայրաքաղաք Յաշ, արտաքսելով թուրքամոլ Պետրու Կաղ իշխանին։ Ալեքսանդր Սերպեգայի ավագ եղբայրը՝ Մոլդովայի իշխանական գահի թեկնածու Կոնստանտինը, նույնպես եռանդով պայքարում էր թուրքերի դեմ։

Մուրադ III սուլթանը, սպառնալով Լեհաստանի թագավոր Ստեփան Բատորիին, պահանջում էր լուրջ միջոցներ ձեռք առնել Սերպեգա եղբայրների դեմ։ Ալեքսանդր Սերպեգան դեռ չէր կազմակերպել իր զորքը, երբ նրա դեմ դուրս եկավ թուրքական մի մեծ բանակ։ Թուրքերին միացած տրանսիլվանցիները և վալաքները ներխուժեցին Յաշ։

Ալեքսանդր Սերպեգան ստիպված էր 2000-անոց զորքով ապաստանել քաղաքում։ Կամենեց-Պոդոլսկ քաղաքի հայ ժամանակագիրը վկայում է, որ Ալեքսանդր Սերպեգայի զորքը համառորեն դիմադրել է երկու ամիս։ Բոլորովին զրկված լինելով զինապաշարից՝ Ալեքսանդր Սերպեգան 1578 թվականի մարտի 12-ի գիշերը փորձել է ճեղքել պաշարումը, բայց նենգությամբ ձերբակալվել է և յուրայինների հետ Կ. Պոլիս տարվելիս ճանապարհին ցցահան արվել։

Ծանոթագրություններ
------------------

1. 1 2  Հայկական սովետական հանրագիտարան (հայ.) / Վ. Համբարձումյան, Կ. Խուդավերդյան — Հայկական հանրագիտարան հրատարակչություն, 1974.

Գրականություն
-------------

* Ալիշան Ղ. Կամենից. Տարեգիրք հայոց Լեհաստանի և Ռումենիոյ, Վնտ. 1896, էջ 49։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 1, էջ 154)։*  |
**Սուրեն Արամի Էնֆիաջյան** (1917, Բաթում, Ռուսական կայսրություն), հայ բժիշկ, Երկրորդ աշխարհամարտի մասնակից։

Կենսագրություն
--------------

Ծնվել է արհեստավորի ընտանիքում։ 1936 թվականին ավարտել է Բաթումի կոմունալ տեխնիկումը, 1942 թվականին՝ Երևանի բժշկական ինստիտուտը։ Այնուհետև զորակոչվել է բանակ։ Նախ եղել է № 3698 էվակուացիոն հոսպիտալում (1942-1943), այնուհետև՝ № 5553-ում, որը գործում էր 4-րդ, ապա՝ 3-րդ Ուկրաինական ռազմաճակատներում կռվող 57-րդ բանակի կազմում։ Այդ դաշտային հոսպիտալը մասնակցում է Յաշ-Քիշնևյան օպերացիայի հարձակողական գործողություններին, որոնք ծավալվեցին 1944 թվականի օգոստոսի 20-27-ը։ Էնֆիաջյանը զինվորական ծառայությունը շարունակում 1946 թվականի հուլիսը՝ գլխավորելով նևրոպաթոլոգիական բաժանմունքը, այնուհետև տարբեր պաշտոններով աշխատել է Բալթյան նավատորմում։ Հիվանդության պատճառով զորացրվել է, աշխատել Երևանի № 15 պոլիկնիլիկայում որպես նևրոպաթոլոգ։

Պարգևատրվել է մարտական մեդալներով ու պատվոգրերով։

Ծանոթագրություններ
------------------

1. ↑  Ա. Վ. Գրիգորյան, Բ. Գ. Մելքումյան, Հայաստանի բժիշկները Մեծ հայրենականում, գիրք 2, Ե. 1987, էջ 84-85։
**Ուիլլ Ֆորտե** (անգլ.՝ Will Forte, հունիսի 17, 1970(1970-06-17), Ալամիդա, Ալամեդա շրջան, Կալիֆոռնիա, ԱՄՆ), ամերիկյան կինոդերասան, հնչյունավորող, սցենարիստ ու պրոդյուսեր։ Հիմնականում հեռուստադիտողին հայտնի է տարաբնույթ կատակերգական դերերով` «Շաբաթ երեկոյան ուղիղ եթերում» հեռուստահաղորդումից, որտեղ 2002-2012 թվականներին նա հայտնվել է 157 անգամ։

Կենսագրություն
--------------

Օրվիլլ Ուիլիս Ֆորտե-չորրորդ (իրական անունը) ծնվել է 1970 թվականի հունիսի 17-ին Կալիֆորնիայի Ալամիդա շրջանում։ Մայրը` Պատրիցիա Ֆորտեն (օրիորդական ազգանունը` Ստիվերս)` նկարչուհի է, հայրը` Օրվիլլ Ուիլլիս Ֆորտե-երրորդ, ֆինանսական բրոկեր, մեծ քույրը Միշելն է։ Հայրը հեռացել է ընտանիքից, երբ Ուիլլն ու Միշելը եղել են երեխա։ Դրանից հետո ընտանիքով վերադարձան նույն մարզի Լաֆեյետ քաղաք։ Այնտեղ ապագա դերասանը ընդունվում է *Acalanes High School*, որը ավարտել է 1988 թվականին։ Հետո ընդունվում է Կալիֆորնիական համալսարան, որը ավարտել է մասնագիտությամբ պատմաբան։ Սկզբից Օրվիլլը ուզում էր դառնալ բրոկեր, ինչպես հայրն էր, բայց նա աշխատեց այդ շրջանում մեկ տարի և որոշեց իրեն նվիրել կատակերգությանը։

1997 թվականին գրում է սցենար, իսկ 2002 թվականին ակտիվ տպագրվում է, 2001-2002 թվականներին ներկայացել է համապրոդուսերական մի քանի դրվագներւմ «Շոու 70-ական» սերիալի դրվագներում։ 2002 թվականին վերադառնւմ է Նյու-Յորք Կալիֆոռնիայից։

Դերասանը սերտ կապ է պահում ընտանիքի հետ, նրա մայրը մասնակցել է Ուիլլի բոլոր նկարահանումներին։ Մի անգամ որդու հետ միասին մասնակցում են «Շաբաթ երեկոյան ուղիղ եթերում» հեռուստահաղորդմանը։ Ուիլլը երկու քույրերի համար նկարահանել է իրենց հարսանիքը և երկու երեխաների ծնունդը։ Երկրորդ ամուսնալուծությունից հետո դարձյալ հայրը ընտանիքի հետ հանդիպում է Սուրբ Ծննդյան տոների ժամանակ։

Ծանոթագրություններ
------------------

1. 1 2  Discogs — 2000.
**Վլադիմիր Դվոյչենկո** (ռուս.՝ Влади́мир Авра́мович (Аврамиевич) Дво́йченко, մայիսի 12 (24), 1882, Տավրիկյան նահանգ, Ռուսական կայսրություն - 1939, Սանտանդեր, Իսպանիա), ռուս սպա, Առաջին համաշխարհային պատերազմի հերոս, Ռուսաստանի հարավում Սպիտակ շարժման մասնակից։

Կենսագրություն
--------------

Ուղղափառ, տոհմական պատվավոր քաղաքացու որդի, ծնունդով Տավրիկյան նահանգից։ Ընդհանուր կրթությունը ստացել է Մոսկվայի համալսարանում։ Կամավոր մասնակցել է ռուս-ճապոնական պատերազմին։ 1909 թվականին ավարտել է Ելիզավետգրադյան հեծելազորային ուսումնարանն առաջին կարգով, ստանալով կորնետի աստիճան գործուղվել է Ղրիմի հեծյալ գունդ, 1912 թվականին դարձել է պորուչիկ։ 1914 թվականին Ղրիմի հեծյալ գնդի 6-րդ հեծելավաշտում ծառայելով որպես կրտսեր սպա մասնակցում է Առաջին համաշխարհային պատերազմին և պարգևատրվում Գեորգիևյան զենքով։ 1916 թվականի մարտի 16-ին ստացել է շտաբս-ռոտմիստրի կոչում, 1915 թվականի հոկտեմբերի 19-ից մինչև 1917 թվականի հունվարի 1-ը փոխադրվել է Օդեսայի ռազմական օկրուգի շտաբի պահուստային անձնակազմ, հաշվառվելով բանակային հեծելազորում։ Քաղաքացիական պատերազմի սկզբում` 1918 թվականի փետրվարին, ընդգրկվում է Ռումինական ռազմաճակատում ձևավորված գնդապետ Դրոզդովսկու ջոկատում։ Որպես Հեծելազորային դիվիզիոնի 2-րդ էսկադրոնի հրամանատար մասնակցում է Յաշ-Դոնի արշավանքին։ 1919 թվականի աշնանը գնդապետի կոչումով նշանակվում է Ռուսաստանի հարավի Զինված ուժերի Տավրիկյան հեծելազորային դիվիզիոնի հրամանատար։ 1920 թվականի նոյեմբերին Ղրիմից էվակուացվում է Վրանգելի Ռուսական բանակի կազմ։ Մասնակցել է Գալիպոլիի ճակատամարտին։

1937 թվականից որպես կամավորական Իսպանիայում մասնակցում է Քաղաքացիական պատերազմին Ֆրանցիսկո Ֆրանկոյի կողմից։ Ծառայել է Նավարայում (Բադախոսի ռազմաճակատ), մարտական վաստակի համար պարգևատրվել է Մարտական մեդալով։ Մահացել է քաղցկեղից 1939 թվականին Սանտանդեր քաղաքում։

Ընտանիք
-------

Կինը՝ Եֆրոսինյա Միխայլովնա Դվոյչենկո-Մարկովան (1901-1980), գրականագետ էր։ Նրանց որդին Դմիտրին (1921—2005), ամերիկյան պատմաբան, Նյուրնբերգյան դատավարության թարգմանիչ։

Պարգևներ
--------

* Սուրբ Ստանիսլավի 3-րդ աստիճանի շքանշան սրերով և ժապավենով (ВП 31.03.1915)
* Գեորգիևյան զենք (ВП 21.05.1915)
* Սուրբ Ստանիսլավի 3-րդ աստիճանի շքանշան սրերով (ПАФ 4.04.1917)
* Սուրբ Վլադիմիրի 4-րդ աստիճանի շքանշան սրերով և ժապավենով (ПАФ 13.06.1917)
* «Քաջության համար» արծաթե մեդալ (1905)

Աղբյուրներ
----------

* Русский Инвалид, № 19. Официальный отдел. — 20-го января 1917 г. — С. 4.
* *Волков С. В.* Белое движение. Энциклопедия гражданской войны. — СПб.։ «Нева», 2002. — С. 154.
* *Григоров А. И.* Крымская книга памяти Великой войны 1914—1918 годов. Том I. — Москва, 2014.
* Русские в Испании на стороне Франко. Краткие биографические данные о русских добровольцах.